ซัมเมอร์สแลม (2014)

ซัมเมอร์สแลม (2014) (อังกฤษ: SummerSlam (2014)) เป็นการแสดงมวยปล้ำอาชีพแบบ เพย์-เพอร์-วิว (PPV) ของ ดับเบิลยูดับเบิลยูอี จัดขึ้นเป็นครั้งที่ 27 เมื่อวันที่ 17 สิงหาคม ค.ศ. 2014 ณ สนาม สเตเปิลส์เซ็นเตอร์ ในเมืองลอสแอนเจลิส, รัฐแคลิฟอร์เนีย สหรัฐอเมริกา นับว่าเป็นปีที่ 6 ของซัมเมอร์สแลมที่จัดติดต่อกันในสนามสเตเปิลส์เซ็นเตอร์

เบื้องหลัง
ในรอว์ วันที่ 21 กรกฎาคม ทริปเปิลเอช ออกมาเพื่อประกาศว่าจะให้ใครชิงแชมป์โลกเฮฟวี่เวท WWE กับ จอห์น ซีนา ในซัมเมอร์สแลม พอล เฮย์แมน ออกมา และก็บอกว่าแผน A ของ ทริปเปิล เอช คือ แรนดี ออร์ตัน ดูจะไม่เวิร์คเท่าไหร่เพราะโดน โรแมน เรนส์ ตามล่าอยู่ ส่วนแผน B อย่าง เซท รอลลินส์ ก็โดน ดีน แอมโบรส ก่อกวนไม่เลิก ดังนั้นคงต้องใช้แผน C และ บร็อก เลสเนอร์ ก็ออกมา และก็ทำให้ ทริปเปิล เอช ไม่มีทางเลือกนอกจากรับข้อเสนอของเฮย์แมน ให้เลสเนอร์ ได้ชิงแชมป์กับซีนา ในซัมเมอร์สแลม

ในรอว์ วันที่ 28 กรกฎาคม สเตฟานี แม็กแมน ออกมาที่เวที และก็เชิญบรี เบลลา มาคุยกัน โดยสเตฟานี ขอร้องให้บรีถอนแจ้งความ และก็เสนอว่าจะเลิกกลั่นแกล้งนิกกี เบลลา และจะให้เธอไปพักร้อนด้วย แต่บรี เรียกร้องมากกว่านั้นคือให้จ้างเธอกลับมาทำงานด้วย และก็ขอปล้ำในซัมเมอร์สแลม เจอกับสเตฟานี สเตฟานีบอกว่าเธอไม่ได้ปล้ำมาสิบกว่าปีแล้วนะ เธอเป็นภรรยา เป็นแม่คน คงจะสู้ไม่ไหวหรอก บรีบอกว่างั้นไปเจอกันในศาลก็แล้วกัน ทำให้สเตฟานี แกล้งทำเป็นร้องห่มร้องไห้ก่อนจะยอมตอบตกลง แต่แล้วก็ตบหน้าบรี จนกลิ้งตกเวที ก่อนจะประกาศว่าจะเล่นงานบรีให้เละในซัมเมอร์สแลม จากนั้นทั้งคู่ก็ตบใส่กัน ทำให้ รปภ.ต้องออกมาช่วยกันห้าม

ในรอว์ วันที่ 4 สิงหาคม ได้มีการจัดแมตช์แบบ Beat the Clock ถ้าดีน แอมโบรสชนะได้ก็จะเป็นการเซ็ตเวลาให้เซท รอลลินส์ต้องทำลายสถิติในแมตช์ของเขา ผู้ชนะจะได้สิทธิ์เลือกกติกาในแมตช์ที่จะเจอกันในซัมเมอร์สแลม โดยแอมโบรสขึ้นปล้ำทำเวลาไปได้ 15:42 และรอลลินส์ต้องทำลายสถิติของแอมโบรสโดยการเจอกับฮีท สเลเตอร์ ระหว่างแมตช์แอมโบรสออกมาก่อกวนที่ข้างเวทีโดยเอากระเป๋ามันนีอินเดอะแบงก์ของรอลลินส์ไป จากนั้นก็ฉีกสัญญาในกระเป๋าทิ้งก่อนจะเอาโค้กและป๊อปคอร์นมาเทใส่กระเป๋า รอลลินส์มัวแต่ไปสนใจเลยโดนสเลเตอร์รวบกดนับ 3 ทำให้แอมโบรสได้สิทธิ์เลือกกติกาพิเศษ โดยในสแมคดาวน์ (8 สิงหาคม 2014) แอมโบรสได้ประกาศเลือกแมตช์ลัมเบอร์แจ็กโดยมีนักมวยปล้ำอยู่รอบเวที

ผล
#ผลกำหนดเวลา1ร็อบ แวน แดม ชนะ ซีซาโรปล้ำเดี่ยว8:052ดอล์ฟ ซิกก์เลอร์ ชนะ เดอะมิซ (c)ปล้ำเดี่ยว ชิงแชมป์ WWE Intercontinental Championship7:523เพจ ชนะ เอเจ ลี (c)ปล้ำเดี่ยว ชิงแชมป์ WWE Divas Championship4:574รูเซฟ (พร้อมด้วย ลานา) ชนะ แจ็ก สแวกเกอร์ (พร้อมด้วย เซบ โคลเตอร์)ปล้ำ Flag match8:555เซท รอลลินส์ ชนะ ดีน แอมโบรสผู้เข้าร่วมลัมเบอร์แจ็ก: บิ๊กอี, โบ ดัลลัส, ซีซาโร, เคอร์ติส แอ็กเซล, แดเมียน แซนดาว, อีริก โรแวน, ฟันดังโก, โกลดัสต์, ฮีท สเลเตอร์, เจย์ อูโซ, จิมมี อูโซ, โคฟี คิงส์ตัน, ลู้ก ฮาร์เปอร์, อาร์-ทรูธ, ร็อบ แวน แดม, ไรแบ็ก, ซินคารา, สตาร์ดัสต์, เดอะเกรทคาลี และไทตัส โอนีลปล้ำลัมเบอร์แจ็ก10:526เบรย์ ไวแอ็ตต์ ชนะ คริส เจริโคปล้ำเดี่ยว12:577สเตฟานี แม็กแมน ชนะ บรี เบลลาปล้ำเดี่ยว10:168โรแมน เรนส์ ชนะ แรนดี ออร์ตันปล้ำเดี่ยว16:179บร็อก เลสเนอร์ (พร้อมด้วย พอล เฮย์แมน) ชนะ จอห์น ซีนา (c)ปล้ำเดี่ยว ชิงแชมป์ WWE World Heavyweight Championship16:06

ดูเพิ่ม
 ดับเบิลยูดับเบิลยูอี ซัมเมอร์สแลม
 รายชื่อรายการเพย์-เพอร์-วิวของดับเบิลยูดับเบิลยูอี

อ้างอิง

แหล่งข้อมูลอื่น
เว็บไซต์ทางการของซัมเมอร์สแลม

หมวดหมู่:ซัมเมอร์สแลม
หมวดหมู่:มวยปล้ำอาชีพในปี พ.ศ. 2557
หมวดหมู่:มวยปล้ำในลอสแอนเจลิส (รัฐแคลิฟอร์เนีย)